
ANUNŢURI 


* Duminica aceasta, Nicolae, al patrulea 
copil al pr. Sergiu şi al pre. Gianina de la 
Secaci va primi botezul. Sfântul al cărui 


nume îl poartă să îl ajute zi de zi! 


e Să ne amintim de cei plecaţi din obşte: 
Susana, la 6 luni; Silvia şi Daniel Ro- 


man la 5, respectiv 6 ani; loana- 
Maria, la 7 ani. Dumnezeu să-i odih- 
nească în pace! 


* Vineri, Sf. Efrem cel Nou i-a bucurat pe 


MaxiMina 


îY. As pielea Ei 
Îmbietoare, rapiţa 


cei care stau sub ocrotirea sa: copiii de la Grădiniţa Efremia. Au fost cu toţii la Liturghie la Aluniș (invitaţi fiind 
de pr. Sorin Ilota), unde s-au împărtășit şi i-au cântat frumos troparul, iar apoi s-au bucurat şi de alte daruri ale 


sfântului. 


LIBRĂRIA LOGOS 


ne recomandă 


LAURENŢIU COSMOIU 


Tache Rodas, omul care a învins comunismul 


Constantin Rodas este un martir contemporan, de secol 20 şi 21, care poate inspira 
generaţii de peste multe sute de ani. Este un apărător al credinţei acestui neam, cum 
rar poţi afla: cei ca el au primit de timpuriu moartea mucenicească; un rezistent şi 
mărturisitor al adevărului despre necondamnatul iad comunist; un dar de la Dumne- 
zeu pentru a nu ne pierde direcţia creştin-ortodoxă, autentic împletită cu tradiţiile 
româneşti. Tache Rodas este urmaş al cuvintelor Domnului: „Voi sunţeţi lumina lu- 
mii; nu poate o cetate aflată pe vârf de munte să se ascundă. Nici nu aprind făclie şi o 
pun sub obroc, ci în sfeşnic, şi luminează tuturor celor din casă" (Mt. 5, 14-15). Mai 
mult decât atât, întreg capitolul 5 din Evanghelia de la Matei pare împlinit în viaţa sa: 
bunăoară, îmbrăţişându-şi torţionarul. 


Mănăstirea Hopovo- Serbia 


ŞTIRI 


* Ziua de 1 Mai a adus, la orele după-amiezii, o veste tristă pentru 
credincioşii parohiei Sâmbăteni: preotul iconom-stavrofor 
Ioan Braiţ şi-a găsit sfârşitul vieţii pământeşti, la cei doar 66 de 
ani împliniţi. (sursa: arhiepiscopiaaradului.ro) 


* Icoana Axion Estin din Sf. Munte a fost dusă la Atena, unde 
va rămâne timp de câteva zile, spre întărirea poporului. Sute şi 
mii de oameni stau la coadă, aşteaptând să se închine, căci de 
când exisă, icoana a fost doar de 8 ori scoasă din mănăstire. 


(sursa: orthodoxchristian.com) 


* Mirul cu care a fost uns Regele Charles sâmbătă, 6 mai, în 
ziua încoronării sale, a fost sfinţit de Patriarhul Teofil al Ierusali- 
mului. Ceremonia a avut loc în Biserica Sfântului Mormânt în 
data de 3 martie. Mirul a fost binecuvântat apoi de Arhiepiscopul 
Anglican din Ierusalim. (sursa: basilica.ro) 


LAURENȚIU COSMOIU 


TACHE RODAS 


OMUL CARE A ÎNVINS COMUNISMUL 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă | 


Numărul 15 (CXXVIII) 


Sfinţii săptămâni 


D 7 - DUMINICA SLĂBĂNOGU- 
LUI (a IV-a după Paști); Arătarea 
semnului Sf. Cruci; Sf. Cuv. loan de 
Zedazneli şi alţi 12 părinţi din Geor- 
gia; Sf. Cuv. Nil Sorski; Prăznuirea 
Icoanei Maicii Domnului „Siriaca” de 
la Mănăstirea Ghighiu şi Eleovrytissa 
(Izvorâtoarea de ulei) de la Mănăsti- 
rea Vatoped 


L 8 - Sf. Ap. şi Evanghelist loan; 
Sf. Cuv. Arsenie cel Mare; PEŞ- 
TE 


M 9 - Sf. Prooroc Isaia; Sf. ler. Ni- 
colae — aducerea moaștelor; Sf. 
Mc. Hristofor şi cei 200 ostaşi; Sf. 
Cuv. Iosif de la Optina; Sf. Cuv. Shio 
din Georgia 


Mi 10 - Înjumătăţirea Cincizeci- 
mii; Sf. Ap. Simon Zilotul (mirele 
din Cana); PEȘTE 


JJ 11 - Sf. Sf. Mc. Mochie; Sf. Chiril şi 
Metodiu, apostolii slavilor 


- Pr. Ilarion Argatu (1999) 


V 12 - Sf. Mc. Ioan Valahul; Sf. 
Ier. Epifanie de Salamina; Sf. Ier. 
Gherman al Constantinopolului; Sf. 
Cuv. Amfilohie de Poceaev; PEŞTE 


S 13 - Sf. Me. Glicheria; Sf. Cuv. Efti- 
mie cel Nou, ctitorul mănăstirii Ivi- 
ron 


Sf. Porfirie Kavsokalivitul 


Este de folos 

66 Obişnuiţi de mici cu laudele părinților şi ale 
învăţătorilor, pot să înainteze în învăţătură, 


dar ce folos? 


Copiii nu se zidesc prin laudele necontenite. Devin egoişti şi iubitori de 
slavă deşartă. Vor dori întreaga viaţă să fie lăudaţi de toţi, neîncetat, 
chiar dacă li se spun şi minciuni. Din nefericire, astăzi toţi s-au învăţat 
să mintă, iar cei iubitori de slavă deşartă primesc minciunile, acestea 
sunt hrana lor. „Spune orice, fie şi minciună, fie şi ironie”, zic ei. 


Copiii, când sunt lăudaţi mereu, fără discernământ, sunt luaţi în stăpâ- 
nire de cel potrivnic. Le răscoleşte egoismul și, obişnuiţi de mici cu lau- 
dele părinţilor şi ale învăţătorilor, pot să înainteze în învăţătură, dar ce 

folos? În viaţă vor ieși egoiști, iar nu creştini. Egoiştii nu 
pot să fie niciodată creştini. Egoiştii vor întotdeauna să 
fie lăudaţi de toţi, să fie iubiţi de toţi, toţi să-i vorbească 
de bine, lucru pe care Dumnezeul nostru, Biserica noas- 
tră, Hristosul nostru nu le voieşte. 


Omul egoist este un rătăcit, călăuzit de diavolul, de du- 
hul cel rău. Astfel, crescând în egoism, întâia lui îndelet- 
nicire este să-L tăgăduiască pe Dumnezeu şi să fie un 
egoist inadaptabil în comunitate. Trebuie să spui adevă- 
rul, să-l afle omul. Altfel îl întăreşti în neştiinţa lui. Când 
spui celuilalt adevărul, atunci el se orientează, ia aminte, 
îi ascultă şi pe ceilalţi, se înfrânează. Astfel, şi copilului îi 
vei spune adevărul, îl vei certa, ca să-şi dea seama că ce- 
ea ce face nu-i bine. Ce spune înțeleptul Solomon? Cine 
cruţă toiagul său îşi urăşte copilul, iar cel care îl iubeşte îl 
ceartă la vreme (Pildele lui Sol. 13, 24). Dar nu să-l baţi 
cu bâta, căci atunci sărim dincolo de hotare şi se întâm- 
plă contrariul. 


Niciodată nu trebuie să-i lăudăm şi să-i linguşim pe se- 
menii noştri, ci să-i călăuzim către smerenie şi către iubi- 
rea lui Dumnezeu. Și să nu căutăm noi să ne iubească, 
lăudându-i pe ceilalți. Să învăţăm să iubim, iar nu să ce- 
rem să fim iubiţi. 


Aşa să-i povăţuiţi şi pe copiii de la şcoală. Acesta este 
adevărul. Altfel devin inadaptabili. Nu ştiu unde merg și 
ce fac, iar pricina suntem noi, că i-am făcut aşa. Nu i-am 
călăuzit spre adevăr, spre smerenie, spre iubirea lui 


Dumnezeu. I-am făcut egoişti, iar acum iată roadă! 


Părinţii mei nu mi-au spus niciodată „Bravo!”. Cui îi spui 
asta, va zice: „Ce spui, bunule, dacă nu-l lauzi pe copil 
nici nu poate citi, nici, nici...”. Dar aceasta se întâmplă 
pentru că aşa suntem noi, și îi facem așa şi pe copii. Când 
noi umflam în copil acest „super-eu” cu laudele, îi aţâţăm 
egoismul, îi facem mare rău. Îl facem mult mai uşor in- 
fluenţabil de lucrurile diavoleşti. Astfel, crescând, îl înde- 
părtăm de toate lucrurile de preţ vieţii. Nu credeţi că 
aceasta este pricina pentru care copiii se pierd, pentru 
care oamenii se răzvrătesc? Este egoismul, pe care din 
fragedă vârstă părinţii li l-au sădit. 


Drept aceea, trebuie să-i învăţăm pe copii să trăiască 
smerit şi simplu, să nu caute lauda şi pe „Bravo!”. Să-i 
învăţăm că există smerenia, care este sănătatea vieţii. 


Concepţia societăţii contemporane face rău copiilor. Ea 
are altă psihologie, altă pedagogie, care se adresează co- 
piilor ateilor. Această concepţie duce la samavolnicie. Şi 
vedeţi roadele la copii şi la tineri. Tinerii strigă astăzi, 
zicând: «Trebuie să ne înţelegeţi!». Insă nu trebuie să 
mergem noi la ei. Dimpotrivă, ne vom ruga pentru ei, 
vom spune ce-i bine, vom trăi binele, îl vom propovădui, 
dar nu ne vom adapta duhului lor. Să nu stricăm măreţia 
credinţei noastre. Nu se cuvine ca, încercând să-i ajutăm, 
să dobândim felul lor de a gândi. Trebuie să fim cine 
suntem, şi să propovăduim adevărul, lumina. 


O RAZĂ DE LUMINĂ 

i In Biserică şi în afara ei există o tendinţă tot mai pronunţată de a înlocui o seamă de cuvinte | 
: din limbajul pe care îl folosim sau îl auzim cu toții la slujbe sau când ne rugăm. Motivul: oa- | 


| menii nu le mai înţeleg , deci trebuie să aducem în locul lor altele cunoscute de toți. Nădăjduim | 

i ca în viitor să publicăm şi câteva articole despre acest subiect, însă până atunci, dorind să | 

| păstrăm limba de miere curgătoare pe care ne-au lăsat-o strămoşii, vă propunem să învăţăm 

| Este aplicarea strictă a legiuirilor bisericeşti şi a canoanelor în cazuri în care doctrina şi tradiţia | 
|! Bisericii trebuie să fie respectate cu rigoare. Încă din primele secole s-au ivit situaţii în care au- | 
ltoritatea bisericească a fost nevoită să practice un rigorism dogmatic care a dus la excluderea | 
| membrilor căzuţi în erezie (anatematizare, excomunicare). În practica bisericească, acrivia se | 
i referă la validitatea şi aplicarea canoanelor, ca parte a tradiţiei permanente. De asemenea, în | 
! cursul istoriei, austeritatea aceasta canonică exagerată — care ar pune în pericol însăşi mântui- | 
| rea în cazuri personale, sau deschiderea misionară şi ospitalitatea pastorală a Bisericii — a alter- 


i Constă într-o atitudine pastorală, de condescendenţă şi de compasiune. Prin aplicarea iconomi- ; 
| ei, Biserica Ortodoxă recunoaşte, de pildă, validitatea botezului în confesiunile neortodoxe, ne- | 
| maiţinând seama de aspectele juridice şi disciplinare în vigoare, care ar împiedica o astfel de re- | 


|z . . . 9 A . . . 
| cunoaştere. Iconomia nu este o excepţie, o dispensă, ca în dreptul canonic roman, care ar impli- | 
ca o abandonare, o suspendare a canoanelor, ci o imitare a iubirii lui Dumnezeu într-un caz con- 

Versuri 


Pierdută o ştiau cu toții, 


Dar toată-nvăluirea nopții 
Şi chinul ei adânc, de ani prea mulţi nestins 


S-au risipit când Cineva o mână i-a întins. 


Veşmânt curat de pace inima i-a îmbrăcat 
Și sufletu-i zdrobit întreg i l-a spălat 

Prin revărsare de lumină 

Și adiere-aceea lină 

A harului dumnezeiesc 

Nu a voit să o mai piardă. 

De-aceea, pretutindeni, Mirelui ceresc 


I-a închinat slujire caldă. 


II. 

Însă acum nu poate să-nţeleagă 

Cum Cel ce-a plămădit făptura-ntreagă 

Se bate fără milă de cel ce l-a zidit, 

Cum Cel Atotputernic cade de patimă zdrobit. 
Râu nesecat de lacrimi ea picură neîncetat. 
Acela Care ieri pe Lazăr viu l-a ridicat 

Sub ochii ei Se-ntinde între pământ şi cer, 
Cu totul fără haină şi plin de răni, stingher... 
Şi chiar de spini poartă pe creştet, 

Sub pleoapele care se-nchid încet 


Se vede un ocean adânc de dor şi de durere, 


De nesfârşită dragoste care nicicând nu piere. 


Blândeţea Lui nu s-a întunecat defel. 
Din voia Sa Se junghie precum un miel, 


Să spele tot păcatul săvârşit 


MaxiMina 


ÎNTÂLNIREA 
Mariei Magdalena cu 
Împăratul slavei 


Pre. loana-Zenovia 


De la Adam şi până lumea se va fi sfârşit. 
Se clatină din temelii pământul 
Văzându-L mort pe Cel ce cu cuvântul 
Dintru nimic l-a întocmit, 


Iar soarele, întru durere, cu totul a pălit. 


III. 

Se-nchide în mormânt Izvorul vieții. 
N-a aşteptat lumina dimineții, 

Căci Magdalena n-avea somn. 

Spre bunul ei Stăpân şi Domn 
Îndreaptă pas grăbit. 

Cu Preacurata s-a pornit 

Căci nu avea odihnă mult-iubitoarea Mamă 
Și merg prin întuneric, fără teamă. 
Iar când acolo au ajuns, 

De multă bucurie s-au pătruns. 
Făcându-se cutremur mare, 
Purtând veşmânt de sărbătoare, 

Un înger cu chipul ca de fulger 

S-a pogorât degrab' din cer. 
Mormântul sfânt el l-a deschis: 

- Nu e aici, a înviat precum a zis, 

Ci mergeţi, ucenicilor vestiți 


Că-n Galileea o să-L întâlniți. 


Însă pe cale Domnul le-a întâmpinat. 
I-au sărutat picioarele şi I s-au închinat, 
Iar întâlnire-aceea minunată s-a făcut izvor 


De necurmată bucurie ce a umplut inima lor. 

Lumina 


ALFABETULUI 


În secolele IX-X misiunile bizantine au obţinut excepţio- 
nale succese; între acestea, la loc de frunte se remarcă 
convertirea celei mai mari părţi a slavilor, care, începând 
secolul VII, invadaseră provinciile bizantine. Conform 
concepţiei epocii, modelul lui Constantin cel Mare era 
preluat de majoritatea suveranilor care se converteau. 
Convertirea suveranului însemna şi convertirea 
supuşilor săi. Doar îmbrăţişarea creştinismului de către 
un principe, şi împreună cu el de către toţi supușii lui, 
permitea admiterea acelui stat în ierarhia statelor creşti- 
ne. Procesul de convertire 
al slavilor a fost destul de 
lent, el fiind desăvârşit de 
Apostolii lor Chiril şi Me- 
todiu. Mult timp slavii 
fuseseră priviţi ca nişte 
simpli năvălitori barbari 
de care trebuia să se ocupe 
administraţia imperială 
pentru îndepărtarea şi 
pedepsirea lor. Dar, din 
momentul în care aceştia s 
-au stabilizat creându-şi 
mici formaţiuni politice, ei 
au devenit un subiect al 
politicii externe şi al diplo- 
maţiei bizantine, trebuiau 
aduşi în sfera culturală şi 
spirituală a Imperiului 
Bizantin. 


Vechea metropolă bizantină a Tesalonicului, locul de 
baştină al Sf. Chiril şi Metodiu, era înconjurată de slavi, 
iar cei doi fraţi s-au familiarizat cu ei şi chiar este foarte 
posibil să le fi cunoscut limba din copilăria şi tinereţea 
lor, Tesalonicul fiind în secolul IX un oraş bilingv. Tine- 
reţea petrecută de Sf. Chiril şi Metodiu în studiu şi apoi 
în poziţii împortante la Constantinopol a fost urmată de 
un nou drum ce li se deschidea înainte, de lucrarea misi- 
onară şi diplomatică. 


Faţă de orice duşman care punea în pericol imperiul, 
maniera de lucru a bizantinilor era „domesticirea” veci- 
nului recalcitrant al Imperiului. Modalitatea de aplicare 
a acestei „domesticiri” a duşmanilor Imperiului era lu- 
crată în două direcţii, complementare însă. Prima dintre 
ele consta în descurajarea și dezarmarea adversarului 
prin punerea în funcţiune a iredutabilei maşini diploma- 
tice a Noii Rome. Cea de a doua direcţie, care era întot- 
deauna coroborată cu prima, era misionarea acestor sta- 
te şi aducerea lor în duhul şi credinţa bizantinilor. 


Lucrurile s-au simplificat pentru greci în momentul în 
care Rastislav, regele Moraviei locuite de slavi (care se 
întindea în Cehia, Slovacia, Ungaria şi teritoriile înveci- 
nate de azi — n.n.) a trimis o cerere împăratului bizantin: 
„Cârmuitorul Moraviei a fost îndemnat de Dumnezeu să 


Pr. Ștefan 


ţină sfat cu boierii săi şi să trimită scrisoare împăratului 
Mihail, spunându-i: De când poporul nostru a lepădat 
închinarea la idoli şi a venit sub legea creştinească, nu 
am avut un învăţător în stare să ne desluşească credinţa 
în graiul nostru, astfel încât şi alte ţări văzând aceasta să 
urmeze nouă. De aceea, Stăpâne, trimite-ne un astfel de 
episcop şi învăţători, căci de la tine curge pururea legea 
cea bună către toată lumea.” 


Auzind cererea moravilor — „un învăţător capabil” să-i 
înveţe „credinţa cea ade- 
vărată” în limba lor — 
împăratul Mihail al III- 
lea a trimis după Chiril, 
care se supune împăra- 
tului cu condiţia ca mo- 
ravii să aibă „litere pen- 
tru limba lor”, adică să le 
fie traduse cărţile sfinte. 
Însă piedica cea mare 
era lipsa limbii scrise. 
Chiril vrea să renunţe, 
dar împăratul îl îndeam- 
nă să depăşească această 
barieră. Scrierea slavonă 
era cheia care ar fi des- 
chis porţile lumii slave în 
faţa credinţei, civilizaţiei 
şi puterii Bizanțului. De 
aceea acest alfabet a fost 
căutat cu îndârjire. 
„Chiril s-a supus şi după ce s-a rugat împreună cu apro- 
piaţii săi s-a şi pus pe lucru. Iar Dumnezeu, care aude 
rugăciunile robilor săi, i-a dezvăluit curând scrierea, iar 
el a compus literele şi a început cuvântul Evangheliei: 
«La început era Cuvântul şi Cuvântul era la Dumnezeu şi 
Dumnezeu era Cuvântul» şi aşa mai departe”. 


Evenimentul epocal al inventării alfabetului slavon de 
către Chiril nu a fost ca un trăznet căzut din senin, ci în- 
cununarea unei căutări şi a unei intense munci care înce- 
puse a se depune înainte de epoca fraţilor Chiril şi Meto- 
diu în cadrul „proiectului slav”. Chiril a creat un alfabet 
care putea să redea cu ușurință tot registrul fonetic al 
limbii slavone. Acest alfabet nu seamănă cu niciun alfa- 
bet cunoscut şi i s-a dat numele de „glagolitic” sau 


„scriere glagolitică», care vine de la slavones- 
cul „slagol” adică „cuvânt”. Scrierea glagolitică este o 


YA 


creaţie extrem de distinctă şi originală, fiind fără îndoia- 
lă munca unui lingvist de primă mână. 


Excepţionala lucrare misionară chirilo-metodiană să- 
vârşită în Moravia şi preluată mai apoi în toată lumea 
slavă, prin Bulgaria sub patronajul Patriarhiei de Con- 
stantinopol în secolul IX, ne arată că în această direcţie, 
bizantinii au fost cu un pas înaintea apusenilor, fie ei 
romani sau franci. 

Oamenii lui Dumnezeu 


În exil 


Principesa Ileana a suferit enorm 
din cauza plecării sale forţate şi defi- 
nitive din România, după cum măr- 
turisea chiar ea: ,„, partea esenţială 
pe care se întemeia întreaga mea 
fiinţă suferise o lovitură de moarte 
atunci când viaţa mi-a fost ruptă de 
cea a oamenilor pe care-i cunoş- 
team în România, de viața poporu- 
lui meu .” Întâi s-a stabilit în Elveţia, 
după care a plecat cu familia, în Ar- 
gentina, Deşi exilul îi impunea înce- 
perea unei noi vieţi, domniţa Ileana, 
nu i-a uitat niciodată pe compatrio- 
ţii săi făcând tot posibilul să ajute 
refugiații români. După ce s-a 
stabilit în America a început să 
conferenţieze în diferite oraşe 
americane despre comunism, 
solicitând astfel ajutor pentru 

cei rămaşi în ţară. Făcea şi înre- 
gistrări pentru Radio Vocea 
Americii şi Radio Europa Liberă. 
Insă, dincolo de dorul ei după po- 
porul său, avea un dor mult mai 
adânc: cel după Dumnezeu. Domnița 
a început să predea la cursurile de 
vară organizate de Episcopia Orto- 
doxă Română „Vatra Românească” 
de lângă Grass Lake, unde a consta- 
tat cu tristeţe cât de puţine lucruri îşi 
mai aminteau românii din America 
despre moştenirea lor religioasă şi 
despre tradiţiile monahale ortodoxe. 
Şi aşa i s-a întețit dorinţa de a îmbră- 
ţişa viaţa monahală. După o lovitură 
grea pe care a primi-t-o (moartea 
fiicei ei, Minola), a plecat de îndată 
să se consulte cu Preasfinţitul Epis- 
cop Anthony Bloom de Suroj în pri- 
vinţa unei posibile împliniri a vocaţi- 
ei ei monahale. Iar Dumnezeu avea 
un plan măreț cu ea: ,, Cred că Dom- 
nul este Cel care mă cheamă să le 

FACĂ-SE VOIA TA! 


Ileana - Principesa iubită a românilor (2) 


vin în ajutor. Înființând o mănăstire 
în America, le pot da înapoi tradiţii- 
le, le pot dărui o parte din pacea şi 
apropierea de Dumnezeu, pe care 
nouă ni le-au dăruit dintotdeauna 
sfintele mănăstiri. 


Cu binecuvântarea Episcopului Vale- 
rian Trifa, în anul 1964, maica Eudo- 
xia, sora Ileana şi maica Maria au 
plecat în America pentru înființarea 
noii mănăstiri. Nu a fost uşor. La 
început domni- 


ţa 


„Ultima mea rugăciune es- 
te ca Dumnezeu să reverse 
lumina Sa asupra voastră 
şi să vă dăruiască bucuria 
pe care nu o poate lua ni- 
meni de la voi. Amin.” 


locuia într-o rulotă, dar 
după cum mărturisea ea: „Nici nu 
îmi păsa că rulota nu era conectată 
la utilități. 


Faptul că mă aflam acolo era o rea- 
lizare atât de mare.” . În anul 1967, 
chiar în sâmbăta lui Lazăr, sora Ilea- 
na depunea voturile monahale şi 
devenea acum Maica Alexandra, iar 
în 1969, în ziua de Bunavestire, a 
primit numirea oficială de maică 
stareță a Mănăstirii „Schimbarea la 
Faţă a Domnului” din Ellwood City, 
Pennsylvania — prima mănăstire 
ortodoxă de obşte românească din 
America de Nord. Între timp maica 


Alexandra îşi continua călătoriile 
prin America, Canada, Europa vor- 
bind despre monahismul ortodox, şi 
făcea în continuare înregistrări pe 
postul de radio Europa liberă pentru 
românii din ţară. 


La sfârşitul anului 1989, poporul 
român era eliberat de comunism, 
ceea ce a făcut-o pe maica Alexandra 
să îşi pregătească imediat călătoria 
mult așteptată pentru reîntâlnirea cu 
ţara sa, deşi maica numai ce fusese 
tratată pentru stop cardiorespirator. 
Primii paşi făcuţi pe pământul ţării, 
pe care nu se gândise că-l va mai 
vedea vreodată, erau pentru maica 
Alexandra un vis văzut cu ochii. 
„Ce bun este Dumnezeu! ” se 
gândea. Dumnezeu fusese neîn- 
cetat lângă ea în toate suferin- 
ţele ei, în exil, iar acum îi dărui- 
se ocazia să îşi revadă ţara pen- 
tru ultima dată. 


Naşterea Alteţei Sale Regale, Prin- 
cipesa Ileana a României a fost vesti- 
tă de 21 de salve de tun, iar plecarea 
ei în veşnicie, la data de 21 ianuarie 
1991, de cântarea repetată a Tri- 
saghionului şi de clopotele Mănăsti- 
rii Schimbarea la Faţă a Domnului. 
Vasul de lut cu pământ românesc, pe 
care principesa îl păstrase ca pe o 
comoară în toţi aceşti ani de exil, a 
fost îngropat împreună cu ea. 


„Luni, 21 ianuarie 1991, e o zi rece, 
înnorată, dar frumoasă. Afară nin- 
ge şi maica Alexandra îi şopteşte 
infirmierei: totul este alb, ca o 
schimbare la faţă. ” 

Despre 


RUȘINE 


Pr. Stephen Freeman 


G G Smerirea este putinţa de a răbda un 


strop de ruşine. 


Nu ştiam prea multe despre acest subiect. Auzisem dis- 
cuţii legate de ruşine în grupele de terapie de aici, din 
America. Şi, întrucât mă interesa, timp de un an de zile 
am citit o parte din ce s-a scris la nivel medical şi psiho- 
logic. Cu toţii ştim ce emoţii ne cuprind când trebuie să 
vorbim în faţa unui public (de la anii de şcoală, până la 
cele mai pretenţioase conferinţe). 


Ruşinea este de fapt un sentiment care se referă la cine 
suntem noi înşine, ce fel de persoane suntem. Aşadar 
sunt întrebări care se referă la identitatea şi valoarea 
noastră. Insă dincolo de acestea, există un motor fiziolo- 
gic, numit tot ruşine în studiile de specialitate. Folosirea 
aceluiaşi nume ne încurcă puţin, pentru că vorbim de un 
sentiment şi de un afect, care sunt două lucruri diferite. 
Ruşinea ca afect este întâlnită încă din frageda pruncie. 
Copiilor le place să se joace arătându-și emoţiile. Când 
se simt ruşinaţi, îi vedem plecându-şi faţa, ascunzându- 
şi-o sau chiar roşind. În copilărie nu este vorba de senti- 
mentul greu al ruşinii, ci de o vulnerabilitate, de simţirea 
unui pericol şi de aici dorinţa copiilor de a se ascunde. 


Emoţiile din copilărie se transformă cu trecerea ani- 
lor în sentimente puternice, iar ruşinea adultului este 
unul din cele mai complexe sentimente. El declanşează 
după sine mânia, anxietatea, depresia. Dacă ne analizăm 
invers, pornind de la acestea din urmă, vom descoperi că 
la începutul lor a existat un sentiment de ruşine care a 
adus cu sine o mare durere. Iar această durere a ruşinii a 
devenit atât de puternică în conştiinţă încât a fost tran- 
sformată rapid în mânie sau tristeţe. Spunem celuilalt că 
ne-a enervat, când de fapt el ne-a făcut să ne simţim ru- 
şinaţi de cine suntem. Dacă celălalt ne spune ceva neplă- 
cut, iniţial apare ruşinea, dar aceasta se transformă ra- 
pid în mânie. 


Este greu să abordăm ruşinea din punct de vedere du- 
hovnicesc. Ştim că există o ruşine toxică, provocată de o 
traumă (viol, agresiune fizică) şi despre care majoritatea 
nu vorbesc sau nici măcar nu vor să se gândească, iar 
pentru a înfrunta această ruşine au nevoie de ajutor din 
afară. 


În Scara Sfântului Ioan se vorbeşte despre un om care, 

după ce făcuse de toate la viaţa lui, a venit la mănăstire 
să facă pocăință. Atunci stareţul l-a întrebat dacă este în 
stare să mărturisească tot în faţa fraţilor. Iar omul i-a 
spus că poate să spună şi pe străzile Alexandriei. Şi 
aceasta pentru că dorea să se simtă iar liber. Starețul nu 
l-a trimis în cetate, dar a recurs la o altă tactică. Atunci 
când s-a strâns sinaxa fraţilor în biserică, a pus pe doi 
monahi să-l aducă de braţe ca pe un făcător de rele, tâ- 
rându-l, şi aşa să mărturisească toate. Starețul i-a spus 
Sfântului Ioan că uneori ruşinea nu se poate vindeca 
decât prin ruşine. 


Părintele Zaharia de la Essex îmi spunea că Sf. Sofronie 
îl îndruma să-i înveţe pe monahi să suporte un picuţ de 
ruşine. De fapt, în tradiţia ortodoxă, această ruşine se 


[] 
numeşte SIMErIre. smerirea este putinţa de a 


răbda un strop de ruşine. Smerirea nu înseamnă să nu 
spui ce pianist talentat eşti, ci să rabzi să ţi se spună ceva 
neplăcut, umilitor, chiar jenant. Tot Părintele Zaharia m 
-a învăţat care este drumul pe care trebuie să-l parcurg 
atunci când sunt făcut de ruşine („un picuţ”, precum am 
zis): întâi, să mă lupt cu mine și să aştept câteva momen- 
te, să nu dau drumul mâniei care îmi vine după ce am 
fost făcut de ruşine. Dar drumul nu este gata, căci dacă 
am rezistat mâniei, va veni asupra mea depresia, triste- 
ţea pentru ce mi s-a spus. Atunci, după sfatul părintelui 
Zaharia, trebuie să mă întorc la sentimentul de ruşine pe 
care l-am simţit şi să mă silesc să-mi spun, de fapt să-l 
spun lui Dumnezeu: am greşit, am vorbit prosteşte, nu 
trebuia să fac aşa ceva, etc. Şi încă suntem pe drum... 
Acum urmează rugăciunea: să-l cerem lui Dumnezeu să 
ne trimită mângâiere. În psalmi se spune: „mi-am smerit 
şi mi-am domolit sufletul meu, ca un prunc înţărcat de 
mama lui”. Ruşinea începe să se simtă de pe la 3 ani, ca 
la pruncul înțărcat de mama lui. Deci drumul este: răb- 
dare, aşezare, conştientizare şi domolire cerută prin ru- 
găciune. 


(va urma) 

Răspunsuri la 
întrebări de azi 

INCINERAREA 
morţilor 


Sf. Nicolae Velimirovici 


Mă întrebaţi de ce Biserica creştină nu permite incinera- 
rea morților. În primul rând, fiindcă ea consideră acest 


lucru drept o silnicie. sabii se îngrozesc și astăzi 


înaintea nelegiuirii lui Sinan Paşa, care a ars la Vracear 
trupul mort al Sfântului Sava. 


Dar ce, oamenii incinerează caii şi câinii şi pisicile şi ma- 
imuţele moarte? Nu am auzit de aşa ceva. Am auzit şi am 
văzut că le îngroapă. Şi atunci, de ce să se facă silnicie 
asupra trupurilor moarte ale oamenilor, care sunt stăpâ- 
nii tuturor animalelor de pe pământ? Oare un cremato- 
riu pentru animalele moarte nu ar fi, mai ales în oraşele 
mari, mult mai justificat decât crematoriul pentru oa- 
meni? 


Pe urmă, şi fiindcă 
acesta este un obicei 
păgân și barbar, izgo- 
nit din Europa de cul- 
tura creştină cu aproa- 
pe două mii de ani în 
urmă. Cine doreşte să-l 
înnoiască nu doreşte 
vreun lucru cult sau 
modern, sau nou, ci o 
vechitură de multă vre- 
me răsuflată. In Anglia, 
care cu greu poate fi 
numită necultivată, 
această formă de neo- 
păgânism este foarte 
nepopulară (era...pe 
vremea Sf. Nicolae 
Velimirovici — n.n.). 


Să vă povestesc o întâmplare: în vremea Războiului şi-a 
ieşit din minţi un iugoslav cunoscut; întrebat înainte să 
moară, el a declarat că singura sa dorinţă este să fie inci- 
nerat. În ziua stabilită, mica noastră colonie iugoslavă s- 
a aflat reunită la crematoriul de pe Golders Green. Când 
trupul mort a fost împins în cuptorul aprins, ne-am cu- 
tremurat de groază. După aceea, am fost chemaţi de cea- 
laltă parte a cuptorului să aşteptăm „un sfert de ceas” şi 
să-l vedem pe compatriotul nostru sub formă de cenușă. 
Am aşteptat mai mult de un ceas. Ne-am mirat de ce se 
chinuie focul atât cu trupul răposatului nostru. Şi l-am 
luat la întrebări pe fochist. Acesta se dezvinovăţea prin 
aceea că acel cuptor era răcit de tot. „Nu este aprins în 
fiecare zi”, spunea el, „fiindcă rar se lasă cineva ars de 
bunăvoie”. Auzind aceasta, ne-am împrăștiat, nemaipu- 
tând aştepta să se sfârșească de tot cu compatriotul nos- 
tru. 


Şi trebuie să ştiţi că la Londra mor zilnic mai mult de o 
mie de fiinţe omeneşti. În America am văzut mormintele 
marilor preşedinţi - Wilson, Roosevelt, Lincoln - şi ale 
multor altor personalităţi. Niciunul dintre ei nu a fost 
ars. Cu atât mai mult m-ar mira ca între urmaşii Sfântu- 
lui Sava să fie vreunii de un cuget cu Sinan Paşa! 


Mi-a povestit un avocat persan modul cum procedează ei 
cu morții, „cel mai raţional din lume”, şi anume: ei, în- 
chinătorii la foc, măcar că se închină focului ca unui 
dumnezeu, nu îşi ard morţii, ci îi pun pe pământ ca pe o 
masă păsărilor. Cimitirul este îngrădit la ei cu ziduri 
înalte, pe care aşteaptă picotind stoluri de vulturi. Gro- 
parii duc morţii goi în cimitir, acoperiţi doar cu o bucată 
de pânză, lasă trupul pe pământ şi pleacă repede. Atunci, 
vulturii se apucă de 
treabă cu agerime: şi 
în câteva ceasuri, din 
trupul mort omenesc 
rămân numai oasele 
goale, pe care nu le ia, 
nici nu le îngroapă 
nimeni. Logica persa- 
nă e, după avocatul cu 
pricina, următoarea: 
„Cât suntem vii, ne 
hrănim cu animale: 
aşadar, este drept ca 
odată morţi să fim hra- 
nă animalelor”. 


Ne-am mirat, dar nu 
am putut spune că lo- 
gica aceasta este mai 
slabă decât logica celor 
care vor să nimicească 


prin foc trupurile omeneşti. 


Dar pentru ce să facem iar probleme din probleme deja 
rezolvate? Dacă ne vom face griji de prisos, într-o bună zi 
vom putea începe să ne chinuim şi cu problema: „Să 
omorâm sau nu bărbaţii şi femeile care au ajuns la 
adânci bătrâneţi, aşa cum fac unele neamuri primitive? 
Să facem o societate şi să propagăm această «idee»?” 


Şi, în fine, care este raţiunea pentru care să luptăm îm- 
potriva înmormântării tocmai în această ţară în care 
mormintele slujesc drept mândrie a poporului, drept 
izvor de insuflare şi, dacă vreţi, drept proprietăţi de stat? 
Pace dumneavoastră şi sănătate de la Dumnezeu! 


